पाएं अपने शहर की ताज़ा ख़बरें और फ्री ई-पेपरडाउनलोड करें
मलयालम फिल्म मेकर श्रीकुमार मेनन धोखाधड़ी के मामले में पुलिस की गिरफ्त में हैं। अलप्पुझा पुलिस ने उन्हें गुरुवार रात पलक्कड़ स्थित उनके घर से अरेस्ट कर लिया। श्रीकुमार पर आरोप है कि उन्होंने अलप्पुझा के एक व्यापारी से फिल्म बनाने एक करोड़ रुपए लिए थे, लेकिन इसके बावजूद उन्होंने फिल्म नहीं बनाई। श्रीकुमार को मोहनलाल स्टारर फिल्म ओडियन के लिए जाना जाता है।
अग्रिम जमानत की कोशिश में थे मेनन
पुलिस को मिली शिकायत के अनुसार श्रीकुमार से जब भी पैसे देने वाला ग्रुप संपर्क करने की कोशिश करता वे बहाने बनाने लगते थे। उन्होंने खुद को बचाने कोर्ट में अग्रिम जमानत याचिका भी दायर की थी, लेकिन कोर्ट ने उनकी यह याचिका खारिज कर दी। शुक्रवार को पुलिस ने मेनन को कोर्ट में पेश किया था।
विवादों में घिरते रहे हैं श्रीकुमार
हालांकि यह पहला मौका नहीं है जब श्रीकुमार का नाम किसी विवाद में आया है। इसके पहले भी 2019 में एक्ट्रेस मंजू वारियर ने श्रीकुमार पर उन्हें बदनाम करने के आरोप लगाए थे। इसके बाद पुलिस ने पूछताछ के बाद मेनन को जमानत पर छोड़ा था। 2018 में उन्होंने एक स्क्रिप्ट पर प्रसिद्ध लेखक और ज्ञानपीठ पुरस्कार विजेता एमटी वासुदेवन नायर के साथ भी विवाद कर लिया था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn